b'\n_START_ARTICLE_\nSmith & Wesson Model 29\n_START_SECTION_\nHistorie\n_START_PARAGRAPH_\nS&W\'s produktions af store N-stels revolvere i .44 Magnum begyndte i 1955; Model 29 betegnelsen blev anvendt i 1957. Den var prim\xc3\xa6rt til pistol-entusiaster og visse politifolk og j\xc3\xa6gere frem til 1971, hvor Clint Eastwood gjorde den ber\xc3\xb8mt som "den mest kraftfulde pistol i verden" i filmen Dirty Harry. Efter filmens udgivelse havde forhandlerne problemer med at f\xc3\xa5 nok Model 29 til deres lagre._NEWLINE_Da Model 29 blev introduceret var det den mest kraftfulde pistol, der blev serieproduceret. Der var en mindre r\xc3\xa6kke specialfremstillede pistoler, der var kraftigere, som eksempelvis Howdah pistoler fra 1800-tallet. Det var Elmer Keiths fortjeneste at den blev s\xc3\xa5 kraftig, da han maksimerede kraften og energien i .44 Special-patronerne, der var inspirationen og drivkraften bag .44 Magnum til Smith & Wesson. Hans intention med den nye kaliber var at den skulle bruges som ekstrav\xc3\xa5ben af j\xc3\xa6gere, der gik efter stort og farligt vildt, og ikke ment som et v\xc3\xa5ben til selvforsvar, selvom den ogs\xc3\xa5 bliver brugt til dette._NEWLINE_Model 29 kan godt affyre .44 Special-patroner, da .44 Magnum blev udviklet fra .44 Special. Magnum-patronen er en smule l\xc3\xa6ngere, hvilket g\xc3\xb8r, at disse ikke kan bruges i en pistol fremstillet til at affyre .44 Special._NEWLINE_I de sene 1990\'ere oph\xc3\xb8rte Smith & Wessons produktion af mangle modeller revolvere, inklusive den "normale" Model 29. Siden er den dog blevet fremstillet i forskellige begr\xc3\xa6nsede produktioner, og har v\xc3\xa6ret fremstillet i op mod ti forskellige typer.'